Ինտերնետը ինձ հնարավորություններ տվեց: Առաջարկեց դատարկաբանել սոցիալական ցանցերում եւ ֆորումներում կամ սովորել լեզուներ, սպանել ժամանակը՝ անիմաստ աստղիկների մասին անիմաստ նորություններ կարդալով կամ ընթերցել համաշխարհային գրականության հատորներ, որ հայերեն չեն թարգմանվել եւ Հայաստանում չեն էլ վաճառվում, առաջարկեց խաղալ խաղեր՝ տափակ կամ տրամաբանական: Իսկ թե առաջարկներից ո՛ր մեկը ընդունեցի, արդեն իմ՝ անհատիս խնդիրն է: Եթե ուզում էի նստեի բլոտ խաղալու, բլոտ խաղացի ինտերնետով, եթե ուզում էի ֆիլմեր դիտել կամ երաժշտություն լսել, ինտերնետը տվեց այդ հնարավորությունը, եթե ուզում էի գիրք կարդալ, ինտերնետը ինձ չխանգարեց, եթե ուզում էի դաս անել, ինտերնետը ինձ չխանգարեց… Ծխող մարդուն իրենից բացի ոչ ոք չի կարող օգնել թողնել ծխելը, եթե ինքն անձամբ չի ուզում: